Rīgā

|  |  |  |  |
| --- | --- | --- | --- |
|  | 30.04.2021 | Nr. | 5.1-25/21/2472 |
|  |  |  |  |
| Uz | 21.04.2021 | Nr. | 1-15 |

|  |
| --- |
| **Vides konsultatīvai padomei**  *Informācijai:*  **Vides aizsardzības un reģionālās attīstības ministrijai**  **Eiropas Komisijas pārstāvniecībai Latvijā** |

|  |
| --- |
| *Par Atveseļošanas un noturības mehānisma plānu 2021.-2026.gadam un tā 1.pielikumu "Nenodarīt būtisku kaitējumu"* |

Finanšu ministrija ir saņēmusi Vides konsultatīvās padomes 2021.gada 21.aprīļa vēstuli Nr. 1-15 un, izskatot vēstulē iekļauto viedokli attiecībā uz Latvijas Atveseļošanas un noturības mehānisma plāna projekta 1.pielikumu “Nenodarīt būtisku kaitējumu”, informē par sekojošo.

2021.gada 27.aprīlī Ministru kabinets apstiprināja Latvijas Atveseļošanas un noturības mehānisma plānu (sēdes protokols Nr.36 27.§) (turpmāk – plāns), kurā iekļauts investīciju pasākums 1.3.1.2.i. “Investīcijas plūdu risku mazināšanas infrastruktūrā, t.sk polderu sūkņu staciju atjaunošana, aizsargdambju atjaunošana, potamālo upju regulēto posmu atjaunošana”.

Zemkopības ministrija ir novērtējusi investīciju pasākuma un tajā iekļauto projektu īstenošanas ietekmi uz attiecīgajiem vides mērķiem atbilstoši Eiropas Parlamenta un Padomes regulai (ES) 2020/852 (2020.gada 18.jūnijs) par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088, sagatavojot sākotnējo novērtējumu “Nenodarīt būtisku kaitējumu” un, atbildot uz Eiropas Komisijas 2021.gada 23.aprīlī iesniegtajiem komentāriem, apliecinājusi, ka plānotās investīcijas 12 polderu dambju, 4 aizsargdambju, 8 polderu sūkņu staciju un 5 potamālo upju regulēto posmu atjaunošana neietekmēs NATURA 2000 teritorijas, zivju migrācijas ceļus, pazemes ūdeņus u.c., tai skaitā netiks palielināti visos 29 objektos iekļautās infrastruktūras platības. Visiem plānotajiem objektiem pēc projektu apstiprināšanas tiks saņemtas attiecīgās atļaujas, novērtējumi un saskaņojumi normatīvajos aktos noteiktajā kārtībā. Vēršam uzmanību, ka šis plāna investīciju atbalsts ir vērsts uz to, lai nodrošinātu apdzīvotu vietu, autoceļu, meža zemju, lauksaimniecības zemju un citu infrastruktūras objektu aizsardzību no aplūšanas (kopējā aptvertā platība, kurā mazināti applūšanas riski ir līdz 59 000 ha), tādējādi uzlabojot meliorācijas sistēmas, kas ir publiski infrastruktūras objekti un kalpo visas sabiedrības interesēs. Pie kam viena publiskā sektora projekta īstenošanā nodarbināti līdz 30 darbinieku tādējādi nodrošinot nodarbinātību reģionos.

Ņemot vērā Ministru kabineta 2021.gada 27.aprīļa sēdē panākto vienošanos, kā arī Eiropas Komisijas sagatavotos komentārus un viedokli, investīcijas plūdu risku mazināšanas infrastruktūrā ir uzskatāmas par nozīmīgām un atbilstošām plāna saturiskajā kontekstā un finansēšanas nosacījumos.

Attiecībā uz pasākumu “1.3.1.3.i. Ieguldījumi CO2 piesaistē un mežu noturības veicināšanā - neproduktīvu mežaudžu nomaiņa, meža ieaudzēšana, jaunaudžu kopšana” informējam, ka šis pasākums nav iekļauts 2021.gada 27.aprīlī Ministru kabinetā apstiprinātajā plānā.

Pateicamies Vides konsultatīvajai padomei par viedokļa sniegšanu un aktīvo līdzdarbību plāna projekta tapšanas laikā.

|  |  |  |
| --- | --- | --- |
| Valsts sekretāres vietnieks  Eiropas Savienības struktūrfondu un Kohēzijas fonda jautājumos | (paraksts\*) | A.Eberhards |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Celmiņa 67-083-877

Astrida.Celmina@fm.gov.lv